
Sak 30-04 vart behandla sist.
Sak JF 27-04

REFERATSAKER

1. Referat fra møte i fakultetsstyret 22.04.04.

2. Referat fra møte i Studieutvalget 28.04.04.

3. Brev 13.04.04 fra JSU, Juristforeningen og El§a vedr. tilgang til lesesalene på plan 2 på det nye læringssentret for psykologi og jus.

Merknad til


nr. 
3.
Vi skal kontakta UB og prøva å komme fram til ei ordning når det gjeld plan 2.

Munnleg:

Det vart informert om personalsaker:.

· Kristin Johanne Bye er tilbake etter permisjon.

· Kjersti Dahle kjem tilbake i juni.

· Vi har ein del sjukemeldingar..

JF 28-04

STUDIEPLAN FOR ANDRE AVDELING MASTER I RETTSVITSKAP 




(DL 200401490)

Styret vedtok samrøystes denne studieplanen for 2. avdeling master:

Metode- og perspektivfag,


 8 sp

· norsk rettshistorie i et europeisk perspektiv

Erstatningsrett




 7 sp

Alminnelig forvaltningsrett


20 sp

Spesiell forvaltningsrett



14 sp

EU/EØS- rett




 8 sp

Internasjonal privatrett



 3 sp
JF 29-04
UITØ’S FORSKNINGSSTRATEGI – HØRINGSUTTALELSE FRA DET JURIDISKE FAKULTET




(DL 200401905)




Enstemmig vedtak:

På bakgrunn av saksfremlegget og fakultetsstyrets merknader utarbeider administrasjonen en høringsuttalelse som undertegnes av dekan før den sendes universitetsdirektøren.

JF 30-04
SØKNAD OM FORSKNINGSTERMIN




(DL 200303771)




Enstemmig vedtak:




Gunnar Eriksens søknad om forskningstermin, innvilges for perioden

01.08.05 – 31.07.06.



Tore Henriksens søknad om forskningstermin, innvilges for perioden

01.08.05 – 31.07.06.

JF 31-04
PROSEDYREØVING  4. AVD. MASTER – FRAMLEGG OM OPNING FOR TO SENSORAR




(DL 200200704)




Samrøystes vedtak:

§ 3 siste ledd i eksamensreglementet for 1. – 4. avd. master får slik ny andre setning: Det skal vera to sensorar ved kontinuasjon.

Andre setning blir ny tredje setning.
JF 32-04
FRAMLEGG TIL PRAKSISREGLEMENT FOR 4. AVD. MASTER




(DL 200402412)

Samrøystes vedtak:

Følgjande reglement vert vedtatt for obligatorisk utplassering i praksis på 4. avd. master i rettsvitskap:

1. FORMÅL
§ 1-1 Formålet med praksisordningen er å gi studentene en innføring i praktisk juridisk arbeid og bedre forståelsen av hvilke krav ulike yrkesoppgaver stiller til juridisk kunnskap.

§ 1-2 Praksisperioden skal avsluttes med en obligatorisk rapport. 

§ 1-3 Godkjent praksisperiode og rapport må være bestått senest en uke før skoleeksamen på 4. avd. master, jf pkt 8.2, Fjerde avdeling, 2. ledd i studieplanen for graden master i rettsvitenskap.

2. PRAKSISPLASS

§ 2-1 Praksisplasser tildeles normalt i Nord-Norge. Praksisplass annetsteds kan tildeles når praksisplass i Nord-Norge ikke kan skaffes, når vilkårene for særplass er oppfylt eller i andre særlige tilfeller. I særlige tilfelle kan det opprettes praksisplasser i utlandet. Praksisplass skal godkjennes av Det juridiske fakultet.

§ 2-2 Et minstekrav for godkjennelse av praksisplass er at vedkommende kontor driver juridisk virksomhet under ledelse av minst en jurist. Praksisplass kan godkjennes i privat sektor ved advokatkontor, bank og forsikringsselskap e.l. Innenfor den offentlige sektor kan praksisplass godkjennes ved dommerkontor, statsadvokatkontor, politikammer, og ved statlige, fylkeskommunale og kommunale kontorer e.l. 

§ 2-3 Aktuelle praksiskontor må gi et generelt tilsagn om praksisplass for den enkelte praksisperiode. En jurist ved kontoret skal utpekes som studentens veileder. Det vises for øvrig til utarbeidet veiledning fra fakultetet.

3. PRAKSISTIDSPUNKT

§ 3-1 Praksisperioden er fire uker og skal normalt gjennomføres i vårsemesteret etter nærmere bestemmelse av fakultetet. Det kan gjøres unntak fra vedtatt praksistidspunkt dersom særlige grunner tilsier dette, og det er akseptabelt for praksisplassen. Selv om unntak gis, skal søker være med på ordinær loddtrekning.

4. SØKNAD OG SAKSBEHANDLING

§ 4-1 Studenter som skal ha praksis melder fra innen en frist fakultetet fastsetter. Søknad om særplass m v sendes fakultetet innen samme frist.

§ 4-2 Fakultetet behandler søknader om særplass først, jfr. § 4-3. Alle søknadene skal delta i loddtrekning som er bestemmende for i hvilken rekkefølge studentene skal velge praksisplass blant de plassene som er til fordeling. Praksisplass tildeles etter studentens valg blant praksisplasser som ikke er tildelt tidligere. Praksisplasser som må holdes av til innvilgede særplasser anses for tildelt i forhold til søkere uten særplass.

§ 4-3 Særplass på et bestemt sted kan bare innvilges på grunnlag av tvingende sosiale, familiære og helsemessige grunner som f. eks.

- enslig forsørger 

- omsorgsansvar for barn under og i skolepliktig alder

- spesielle personlige/sosiale forhold (sykdom eller andre særlige grunner).

5. PRAKSISFORBEREDENDE KURS

§ 5-1 Før praksisperioden gis det praksisforberedende undervisning i følgende emner: 

- formålet med praksisordningen

- praktisk juridisk metode

- rettspolitiske og rettssosiologiske problemstillinger i praksis

- yrkesetiske problemstillinger

- utforming av praksisrapport

§ 5-2 Deltakelse i praksisforberedende undervisning er obligatorisk. Dersom en student ikke kan møte til den praksisforberedende undervisningen på grunn av sykdom, må legeattest leveres fakultetet senest to døgn etter avholdt undervisning. Dersom en student på grunn av andre særskilte forhold ikke kan delta på den praksisforberedende undervisningen, må dette bekreftes på tilsvarende måte som ved sykdom.

6. PRAKSISENS INNHOLD
§ 6-1 Før tiltredelse utarbeider praksiskontoret en plan for de aktiviteter som praktikanten skal være med på, jfr. veiledning fra Det juridiske fakultet. Planen sendes fakultetet innen 2 uker før praksisstart.

§ 6-2 Veilederen skal første dag gi en generell orientering om kontorets organisasjon og virksomhet. Praktikanten skal gis en omvisning hvor kontorrutiner, journal- og arkivsystemer etc. blir forklart. Praktikanten skal anvises en egen arbeidsplass ved kontoret. Veilederen skal orientere om taushetsplikt, og praktikanten skal underskrive taushetserklæring.

§ 6-3 Praktikanten skal delta i praktisk juridisk arbeid for å få best mulig innblikk i hvordan jusen fungerer i det praktiske liv. 

Praksisperioden bør gi innsikt i kontorets arbeidsoppgaver, organisering og saksbehandling; herunder klienters og parters problemoppfatning, praktisk juridisk analyse og fremgangsmåter for å løse sakene. 

Relevante arbeidsoppgaver bør være saksutredning, utforming av forslag til brev, prosesskrifter eller avgjørelser m v. Praktikanten bør trekkes inn i faglige diskusjoner som har tilknytning til de daglige gjøremål ved kontoret. Praktikanten bør også få være til stede ved konferanser, befaringer, rettsmøter etc. Praksisveileder må avsette tid til veiledning minimum tilsvarende 2 x 45 min. pr uke.

I og med at praktikanten ikke er lønnet skal han/hun ikke brukes som vanlig arbeidskraft. På den annen side er det viktig at praktikanten yter noe selv, for på den måten å få et bedre innblikk i det som foregår på kontoret.

§ 6-4 Praktikanten arbeider vanlig arbeidsdag ved praksiskontoret. Fravær av betydning rapporteres til fakultetet. Praksiskontoret gir bekreftelse på at praktikanten har gjennomført praksis.

§ 6-5 Praktikanten skal ha en fast kontaktlærer ved fakultetet. Kontaktlærer og praktikant bør avtale faste kontakttider.

7. PRAKSISRAPPORT

§ 7-1 Praksisrapporten skal være et selvstendig arbeid. Dette er ikke til hinder for at praktkanten diskuterer så vel rapportens innhold som form med andre.

§ 7-2 Rapportens innhold: 

Rapporten skal inneholde en kort oversikt over de arbeidsoppgaver og saker praktikanten har hatt i praksisperioden. Den skal gi en grundig analyse av en eller flere saker praktikanten har kommet i kontakt med på praksisplassen. Analysen skal omfatte det problem som ligger til grunn for saken, de faktiske forhold som er av betydning og de rettsreglene som kommer til anvendelse. 

Praktikanten skal finne fram til og gjennomgå aktuelle rettskilder. Rapporten skal gi uttrykk for hvilke løsninger som kan være aktuelle etter gjeldende rett. Rapporten skal inneholde presise kildehenvisninger.

Dersom saken ligger til rette for det, bør praktikanten også gi en rettspolitisk vurdering av de løsninger han/hun er kommet frem til. Praktikanten kan videre gi rettssosiologiske synspunkter på saken(e) eller andre problemstillinger han/hun er kommet i kontakt med i praksisperioden. Det er dessuten anledning til å trekke inn yrkesetiske spørsmål. 

§ 7-3 Praktikanten har krav på veiledning fra kontaktlærer og praksisveileder om emnevalg, emneavgrensning og om opplegget av rapporten for øvrig. Praksisveileder skal påse at praktikanten redegjør for rettskildebruken. Om nødvendig skal han/hun hjelpe praktikanten å finne aktuelle rettskilder og forklare bruken av disse. Praktikanten plikter å kontakte kontaktlærer ved fakultetet i forbindelse med rapportskriving, for å diskutere rapportens innhold.

§ 7-4 Rapportens lengde vil avhenge noe av de problemer/saker praktikanten har behandlet, men bør normalt ha en lengde på 3.500-5000 ord. Bruk linjeavstand 1,5.

§ 7-5 Utkast til rapport eller skriftlig emnevalg skal leveres kontaktlærer innen en angitt frist. Fristen fastsettes av kontaktlærer i samråd med praktikanten. 

Den endelige rapporten skal leveres i tre maskinskrevne eksemplarer innen fastsatt frist. Ett av disse arkiveres ved fakultetet, ett sendes praksiskontoret og ett sendes studenten. Praktikanten skal foreta en evaluering/vurdering av praksisen som leveres fakultetet sammen med rapporten.

§ 7-6 På rapporten skal det være angitt hvem som har vært kontaktlærer og hvem som har vært veileder.

8. SENSUR
§ 8-1 Spørsmålet om gjennomføringen av praksisperioden og den innleverte rapport skal godkjennes, bedømmes av to sensorer, hvorav kontaktlærer normalt skal være den ene.

Ved bedømmelsen gis det ikke karakterer, men godkjent/ikke godkjent. Er sensorene uenige om bedømmelsen, oppnevner fakultetet oppmann. Ved bedømmelsen av rapporten bør det så vidt mulig skrives kommentarer som kan gi veiledning om hvorvidt synspunktene i rapporten holder faglige mål, og om hvordan de kan forbedres.

§ 8-2 Hvis gjennomføringen av praksisperioden ikke blir godkjent, må praktikanten ha ny praksisperiode.

Hvis gjennomføringen av praksisperioden blir godkjent, men ikke praksisrapporten, skal det gis en frist for innlevering av ny rapport. Denne fristen settes til tre uker fra offentliggjøring av sensur. Hvor særlige grunner foreligger, kan det dispenseres fra denne fristen.

Er det satt frist for innlevering av ny praksisrapport, og det ikke er grunnlag for dispensasjon, må praktikanten ha ny praksisperiode dersom ny rapport ikke blir levert innen den fastsatte frist. Det samme gjelder om det blir levert ny rapport som ikke blir godkjent.

Tregangersregelen i forskrift for eksamener ved UiTø § 14 gjelder.

9. GODKJENNING AV ANNEN PRAKSIS

§ 9-1 I særlige tilfeller kan fakultetet godkjenne relevant yrkespraksis i studietiden som obligatorisk juridisk praksis. §§ 1-1, 1-2, 1-3, 2-2, 2-3, 5-1, 5-2, 6-5, 7-1, 7-2, 7-3, 7-4, 7-6, samt §§ 8-1 og 8-2 gjelder. §§  6-3, 6-4 og 7-5 gjelder så langt de passer.

§ 9-2 Alle søknader om godkjenning av annen praksis som tilsvarende obligatorisk praksis behandles samlet. Søknad skal være innkommet innen 15. august. Senere innkomne søknader behandles ikke. For å komme i betraktning må praksisen være relevant og ha vart minst åtte uker i løpet av 3. eller 4. avd. Dertil skal kvaliteten av praksis bedømmes.

II. Studieutvalet får fullmakt til å fastsetja kven som skal utøva fakultetet si myndigheit innafor reglementet.

JF 33-04
FRAMLEGG TIL REGLEMENT FOR SKRIVING AV MASTEROPPGÅVER VED DET JURIDISKE FAKULTET




(DL 200401861)




Vedtatt  i møte 19.05.04:

”Dette reglementet for skriving av masteroppgaver vedtas som kapittel 4 i reglement for valgfrie delen av masterstudiet:

REGLEMENT FOR MASTEROPPGAVE VED DET JURIDISKE FAKULTET

Kapittel 4
.

§ 12 Innledning

1. På 5. avdeling skal studentene levere et større skriftlig arbeide (masteroppgave).

2. Masteroppgaven er normalt på 30 studiepoeng. Den kan være på 60 studiepoeng. 

3. Studenter må ha bestått tredje avdeling for å få godkjent emne og kunne levere                   masteroppgave.  

4. Det er obligatorisk å følge innføringskurset i skriving av masteroppgave, jf § 20. Annen veiledning er frivillig jf. §§ 19 til 22.
§ 13 Læringsmål

Målsettingen med masteroppgaven er å gi studentene trening i bearbeidelse og fremstilling av større juridiske eller delvis juridiske problemstillinger, basert på en selvstendig analyse av tema og kildemateriale. Masteroppgaven skal i tillegg bidra til å gi studentene en faglig fordypning i et særskilt emne. Oppgaven utgjør sammen med valgfagene studentenes valgfrie fordypning.

§ 14 Oppgavens emne

1. Oppgavens emne skal være juridisk eller av delvis juridisk karakter, herunder regnes også perspektivfag som allmenn rettsteori, rettshistorie, rettssosiologi, rettsøkonomi og kriminologi Oppgaven skal være egnet til å oppfylle målsettingen med studiet i henhold til studieplanens pkt. 2. 

2. Studentene kan velge emne fra fakultetets ”emnekatalog”. Emnekatalogen utarbeides av fakultetet og inneholder en oversikt over aktuelle temaer med veiledere.

3. Emnet skal godkjennes innen 1. september for oppgaver som skrives i høstsemesteret, og innen 1. februar for oppgaver som skrives i vårsemesteret. Dette gjelder også studenter som ikke ønsker å motta veiledning. For å få godkjent tema til masteroppgave, må studentene ha studieplass på 5. avdeling, se § 29 annet ledd. 

§ 15 Endring av oppgavetype eller emne

1. Fakultetet kan godkjenne overgang fra 60 sp. masteroppgave til 30 sp. masteroppgave. 

2. Oppgaveskrivingen følger deretter reglene for skriving av 30 sp. masteroppgave. 

3. Studenter som mottar veiledning kan bearbeide oppgavens emne i samråd med veileder. Fullstendige endringer av emne må godkjennes av fakultetet. For studenter som ikke mottar veiledning skal alle bearbeidinger eller endringer av emner godkjennes av fakultetet.

§ 16 Oppgavens innhold

Oppgaven skal være et selvstendig arbeid og innholdet skal være tilpasset de mål som er fastsatt for masteroppgaver, jf § 13. Argumentasjonen i oppgaven skal i størst mulig grad være åpen, og kildehenvisningene skal være presise og etterprøvbare. Det stilles ikke krav om vitenskapelige mål. For oppgaver på 60 sp. økes kravet til metode, fordypning og selvstendighet.  

§ 17 Oppgavens omfang

1. En individuell masteroppgave på 30 sp. skal ha et omfang på minimum 10.000 og maksimum 15. 000 ord. Det kan i særlige tilfeller gis dispensasjon fra kravet om minimum sidetall. Det gis ikke dispensasjon fra maksimum ordgrense.

2. En individuell masteroppgave på 60 sp. skal ha et omfang på minimum 20.000 og maksimum 30.000 ord.  Det gis ikke dispensasjon fra maksimum ordgrense.

3. Gruppeavhandlinger skal ha et slikt omfang at innsatsen til hver enkelt deltaker tilfredsstiller fastsatt minimum og maksimum for oppgavens omfang.    
4. Oppgavens omfang skal være tilpasset det emnet som behandles. Dette er et av elementene ved bedømmelsen jf § 26.

5. Forord, innholdsfortegnelse, registre, litteraturliste og vedlegg inngår i rammene ovenfor. Vedlegg kan eksempelvis være rene tallmateriale, empiriske undersøkelser oppgaven bygger på eller lignende. 

6. Oppgaver som overstiger fastsatt maksimum ordgrense, blir ikke bedømmet.

§ 18 Veiledning

1. For samtlige studenter som skriver masteroppgave gis det et obligatorisk innføringskurs. I tillegg tilbyr fakultetet veiledning i grupper og/eller individuelt. 

2. Studenter som har valgt tema fra fakultetets emnekatalog, tilbys fakultetsveiledning etter §21. Studenter som har fått godkjent annet tema tilbys veiledning i henhold til § 22.

§ 19 Veiledning - omfang

1. For 30 sp. individuell masteroppgave gis 15 timer fakultetsveiledning. Annen veiledning settes til 10 timer. 

2. For 60 sp. individuell masteroppgave gis 30 timer individuell veiledning.

3. Ved gruppeoppgave på 30 sp. gis det tilbud om 25 timers veiledning til en gruppe på to studenter, og 35 timer veiledning til en gruppe på tre studenter. 

4. Ved gruppeoppgave på 60 sp. gis det tilbud om 50 timers veiledning til en gruppe på to studenter, og 70 timer veiledning til en gruppe på tre studenter.

5. Veiledningen omfatter tiden som brukes til gjennomlesning, utarbeiding av kommentarer, til personlige samtaler og til gruppesamtaler. 

6. Studentene har bare krav på denne veiledningskvoten en gang i løpet av studiet.

7. Studenter som endrer oppgavens tema jf. § 14 nr. 4 og § 24 nr. 1, gis ikke rett til utvidet veiledning. 

§ 20 Obligatorisk innføringskurs

1. Det obligatoriske innføringskurset består av en innføring i skriving av større arbeider (bl. a. bruk av data), og av en innføring i vitenskapelig tenkning (bl. a. rettsteori/filosofi).

2. Det fastsettes et eget pensum, som forutsettes lest før deltakelse på innføringskurset.

3. Deltakelse på innføringskurset er et vilkår for å levere masteroppgave til bedømmelse. Fritak fra deltakelse på innføringskurset kan bare gis i særlige tilfeller, og etter skriftlig søknad til fakultetet.

§ 21 Fakultetsveiledning

1. Fakultetet tilbyr veiledningspakker for en del fastsatte tema, hvor tema og veileder er forhåndsgodkjente. For at fakultetsveiledningen skal bli gjennomført må det være minst fire studenter på en gruppe. Denne begrensningen gjelder ikke innenfor fakultetets satsningsområder. Gruppeveiledningen gjennomføres med 4-6 studenter som skriver innen samme rettsområde. Gruppene har to felles veiledningsmøter.

2. Omfanget på fakultetsveiledning er 15 timer, hvorav ni timer gis som individuell veiledning. De resterende seks timene benyttes til gruppeveiledning. 

3. Den individuelle veiledningen foregår normalt ved et oppstartsmøte (temaavgrensning, disposisjon, etc.), deretter en grundig gjennomgang både skriftlig og muntlig midtveis, og en gjennomlesning med tilbakemelding i sluttfasen. 

§ 22 Annen veiledning

1. Studenter som velger tema utenfor områdene hvor fakultetet tilbyr fakultetsveiledning, må selv finne en veileder, intern eller ekstern. Veilederen skal godkjennes av fakultetet. 

2. Omfanget av veiledning på avhandling på 30 sp er 10 timer og på avhandling på 60 sp 30 t. Alle timene gis som individuell veiledning, og veiledningen skal være både muntlig og skriftlig. Veiledningen skal normalt foregå gjennom et oppstartsmøte (temaavgrensning, disposisjon), deretter en grundig gjennomgang både skriftlig og muntlig midtveis og en gjennomlesning med tilbakemelding i sluttfasen. 

§ 23 Annen hjelp/veiledning

Studentene kan søke veiledning og hjelp fra de han/hun måtte ønske. Imidlertid må ikke slik veiledning gå ut over kravet om at oppgaven skal være studentens eget arbeid.

§ 24 Innlevering

1. Bare oppgaver som er godkjent av fakultetet etter § 14 og som tilfredsstiller kravene til omfang etter § 16 kan leveres til bedømmelse. 

2. Oppgaven skal leveres i tre papirutgaver og på diskett. Skriftstørrelsen skal være 12 pkt. og linjeavstanden 1,5. Oppgaven skal være anonymisert, men det skal fremgå hvem som har vært veileder. Ved innlevering skal det vedlegges skjema underskrevet av forfatteren/ene, med opplysninger om studenten(e)s navn og fødselsdato. På skjemaet påføres antallet timer veiledning studenten har mottatt. 

3. Oppgaven skal leveres til sensur innen 1. mai i vårsemesteret og 15. desember i høstsemesteret. En oppgave som er levert til sensur, kan ikke trekkes tilbake. 

4. En oppgave som er levert til bedømmelse ved en annen utdanningsinstitusjon, kan ikke leveres til bedømmelse ved Det juridiske fakultet, Universitet i Tromsø. 

§ 25 Utsatt prøve/utvidet eksamenstid. 

De alminnelige reglene om utsatt prøve og utvidet tid (§§ 20 og 33 i forskrift for eksamener) gjelder.   

§ 26 Bedømmelse
1. Innleverte masteroppgaver bedømmes av to sensorer, hvorav minst en skal være

ekstern. Veileder skal normalt være en av sensorene på 30 sp masteroppgave. Veileder kan ikke være sensor på 60 sp masteroppgave.

2. Vurderingsuttrykket er karakterskalaen A-F, se § 35 i forskrift for eksamener, og utfyllende beskrivelser vedtatt av fakultetsstyret 11.06.03 (JF 41/03)

3. Ved bedømmelsen av masteroppgaven skal det legges vekt på i hvilken grad oppgaven oppfyller kravene og målene som fremgår av §§ 13 og 15. I tillegg skal studentens evne til å formulere presise problemstillinger, studentens generelle fremstillingsevne og emnets vanskelighetsgrad vektlegges. Det samme gjelder oppgavens omfang i forhold til emnet som behandles.

4. Bedømmelsen skal normalt være ferdig senest seks uker etter innlevering av oppgaven.

Dersom sensorene ikke blir enige om bedømmelsen, oppnevner fakultetet en tredje sensor.

5. Når sensur av masteroppgave på 60 sp er klar, skal studenter som har bestått presentere avhandlingen i et åpent arrangement. Ved presentasjonen skal minst to representanter for fakultetet være til stede, helst veileder og en av sensorene. Det skal være anledning for tilhørerne til å stille spørsmål. Presentasjonen skal ikke virke justerende på karakteren. Etter avsluttet presentasjon får studenten opplyst resultatet av bedømmelsen.

6. Sensorene skal utarbeide en kort skriftlig redegjørelse for bedømmelsen. Den skal sendes studenten. Studenter som har skrevet oppgave uten å ha mottatt veiledning ut over det obligatoriske innføringskurset, skal etter sensuren ha et personlig møte med en av sensorene. På møtet gis studenten begrunnelse, og sensor skal kontrollere at den oppgitte studenten har skrevet oppgaven. Ved mistanke om fusk, skal dette meldes fakultetet. 

§ 27 Fornyet sensur.

1. Masteroppgaver som har vært underkastet sensur kan ikke innleveres til ny sensur i endret utforming, med mindre sensuren har gitt karakteren F (ikke bestått). Det samme gjelder de enkelte forfatteres individuelle deler av et gruppearbeid. Er gruppeoppgaven sensurert som et kollektivt arbeid, kan oppgaven i endret utforming bare innleveres til ny sensur for gruppa som helhet. 

2. Ved ny innlevering gjelder tregangersregelen.

§ 28 Klage

De alminnelige klageregler og -frister for universitetseksamener gjelder for klage på bedømmelsen av masteroppgaven.

§ 29 Særregler

1. Fakultet kan gi utenlandske studenter og kandidater som i studieøyemed oppholder seg ved Det juridiske fakultet, adgang til å få bedømt en masteroppgave etter reglene i dette kapittel.   

2. Fakultetet kan godkjenne at en masteroppgave blir levert på et annet språk enn norsk. 

§ 30 Fritak og godkjenning

1. Fritak for masteroppgave gis etter universitetslovens § 49 første punkt. Bare oppgave som i innhold, omfang og dybde tilsvarer masteroppgaven til rettsstudiet, kan godkjennes for fritak fra masteroppgave.  

2. Programstyret (SU) behandler søknad om fritak for masteroppgave og oppnevner eventuelt den som skal foreta den faglige vurderingen. 

3. Fakultetet kan gi fritak på grunnlag av bestått masteroppgave ved Det juridiske fakultet i Bergen eller Oslo, eller andre oppgaver som oppfyller de faglige kravene til masteroppgaven.

4. For oppgaver skrevet under utenlandsopphold som inngår som en del av masterstudiet, må det søkes om forhåndsgodkjenning hvis oppgaven skal gi fritak fra den obligatoriske masteroppgaven.




§ 31  Fullmakter

Studieutvalget treffer beslutninger som er tillagt fakultetet med mindre annet er bestemt.

§ 32 Ikrafttredelse  

Det er adgang til å begynne på stor avhandling (60 sp) fra høsten 2004 ettter bestemmelsene i dette reglement. Reglene for øvrig gjelder fra 01.01.05.

- 
Tittelen på det foreløpige reglement for den valgfrie delen av masterstudiet i rettsvitenskap endres til ”reglement for den valgfrie delen av masterstudiet i rettsvitenskap”. 

§ 26 pkt 5 om muntlig presentasjon av avhandlingen er utformet av Nazarian og Husabø etter fullmakt fra styret.

Pkt 2 i § 16 ”Oppgavens omfang” ble vedtatt med 5 mot tre stemmer. Mindretallet, Jakobsen og Nazarian voterte for følgende ordlyd: ”En individuell masteroppgave på 60 sp. skal ha et omfang på maksimum 25.000 ord.”  

JF 34-04
BILINGA PARKETT - NOTAT




(DL 200306414)




Samrøystes vedtak:

1.
Fakultetsstyret føresler at det vert sett opp ein plakett i rettssalen med orientering om bilingasaka. Der må det gå fram at innkjøpsrutinane i Statsbygg har vorte endra etter denne saka.
2. Fakultetsstyret ber vidare Universitetsstyret setja av midlar i arrangement av ein konferanse om urfolk, den tredje verda og miljøproblematikk.

JF 35-04

ADMINISTRASJONSGJENNOMGANGEN – FORELØPIG ORIENTERING




(DL 200305204)

Styret ba om å få utgreidd nærare dei to modellane for organisering av administrasjonen.
JF 36-04
BUDSJETT 2004 – MÅNADSRAPPORTERING 04-04




(DL 200401007)




Samrøystes vedtak:




Fakultetsstyret tek månadsrapporten for april til orientering.

JF 37-04
STIPENDIATSTILLING I RETTSVITENSKAP – FORSLAG TIL BETENKNING




(DL 200402831)




Enstemmig vedtak:

Betenkning for 1-2 stipendiatstillinger i rettsvitenskap godkjennes med de endringene styret vedtok.

JF 38-04
OPPFØLGING AV FORSKNINGSSTRATEGIEN




(DL 200005753)




Følgende tiltak skal ha prioritet i 2004:
· Videre oppbygging av fiskeriretten i tråd med forskningsstrategien.

· Forskningssidene på Internett skal videreutvikles.

· Arbeidet med å revidere forskningsstrategien og handlingsplanen skal settes i gang i 2004.

· Årlig utlysning av studentstipend i samerett knyttes til Ann-Gøril Johansens navn.

· Styret ber utredet en ordning med ekstra forskningstermin til fast ansatte i mellomstilling.

Styret ønsker at den planlagte jubileumsboka dedikeres til Ann-Gøril Johansen.

Tromsø, 28. mai 2004

Tore Henriksen





Olaug Husabø

dekan






fakultetsdirektør

� Kapittel 4 innarbeides i reglement for den valgfrie delen av masterstudiet i rettsvitenskap.  

